"Suntem gata să folosim arme pe care nu le-am folosit niciodată". Iranul amenință Israelul că are planuri pentru "toate scenariile"
Orientul Mijlociu stă pe un butoi cu pulbere. Israelul discută cum să răspundă la atacurile Iranului, în timp ce vin amenințări noi de la Teheran. Președintele Ebrahim Raisi a declarat marți dimineață că Teheranul va răspunde "într-un mod extins și dureros" la cel mai mic atac împotriva intereselor sale. Cu puțin timp înainte, un parlamentar iranian amenința că țara sa este pregătită să folosească "arme pe care nu le-a mai folosit niciodată".